Viborger Samler, 1838-11-24
Den 3die Novbr. have de frygtelige Mordscener, fornyet sig i Valencia, og da lignende Rædsler kun ere altfor sandsynlige i Saragossa, saa kan man vanskeligen beregne, til hvilke frygtelige Forbrydelser, denne Aand af blodig Hevngierrighed kan føre. Den 2den Novbr. udstedte den nyndnævnte Commandant i Valencia en Proclamation til Nationalgarden og Befolkningen, hvori han underretter dem om, at Repressaille-Commissionen har begyndt sine Arbeider, og at han, om ogsaa efter smertelig Modstand, har seet sig nødsaget til at anbefale en ny Henrettelse af 55 fangne Carlister som Repressaille for den af Cabrera fuldbyrdede Myrden af 55 Christinos, der gjordes til Fanger ved Jndtagelsen af Villa Mallefa. J Slutningen af denne Proclamation hedder det: "Det fordærvelige Maadeholdsystem, som vi have fulgt, maa ophøre. Thronens og Frihedens Fjender ville skjælve, naar de erfare, at Hs. Maj. Regjering har gjenfundet sin hele Energie og for stedse opgiver den Moderation, der i dem kun lod os see vildledte Spaniere. Naar Despoten vil ved Blod bringe os under Aaget, saa maa man qvæle hans Planer i Blod, og med Blod ville vi befæste Jsabellas constitutionelle Throne og Friheden." De omtalte 55 carlistiske Fanger ere virkeligen den 8de November skudte i Valencia. Lignende bedrøvelige Efterretninger imodeseer man fra Saragossa, og den 7de forsikkrede man med Bestemthed i Madrid, at 6 carlistiske Fanger vare blevne skudte i hiin Stad. Endnu den 1ste Novbr. udstedte Generalcapitainen, General Santos San Miguel en Proclamation, hvori han i Forstaaelse med Repressaille-Juntaen og samtlige Civil- og Militair=Autoriteter, besvor Befolkningen, at bie saalænge med Repressaillerne, indtil de af ham fordrede Beretninger fra Overgeneralen for Centralarmeen, General van Halen, gave Vished om, at virkeligen 90 Underofficierer af Pardinas's Corps vare henrettede af Cabrera (hvorom man endnu ikke har kunne erholde fuldstændig Vished) og truede med den faste Beslutning, i Tilfælde af Ulydighed at tage sin Afsked. Fra Krigsskuepladsen høres Jntet af Betydenhed. J Segorbe havde man hørt Kanontorden i Retningen af Jerica, og denne Plads synes at være alvorligt truet af Carlisterne. Det hedder ogsaa, at 600 Carlister, der vare gaaede over Ebro, ere ved Flodens pludselige Opsvulmen forhindrede fra at trække sig tilbage og forfølges nu efter General San Miguels Befaling. Merinos Nederlag har ikke bekræftet sig. – Fra Barcelona skriver man under 5te d. M., at man der var underrettet om, at Reactionen vedvarede i Valencia, og at nye Offere faldt hver Dag under Mordernes Slag. Man talte ikke færre end 400 fængslede Personer. Lucenna var atter angreben af Carlisterne. Man haabede, at Baron de Meer ved Efterretningen og Begivenhederne i Valencia vilde vende tilbage til Barcelona. – Fra Bayonne skrives, at Munagorri, der tildeels havde forsynet sine Folk med Vaaben og Ammunition og saa temmelig organiseret dem, blev, da han stod i Begreb med ved Valcarlos at gaae over Grændsen, af Anføreren for den derværende christiniske Post, Hr. Aguirre, underrettet om, at denne ikke var bemyndiget til, at tillade ham at passere, og at den commanderende General havde, ifølge en Depesche fra Pancorv, forlangt Jnstructioner desangaaende fra Regjeringen. Munnagorri indtog derfor indtil videre en Stilling ved Landsbyen St. Jean le Vieurpaa den franske Side af St. Jean de Port.